**NÁVRH**

Mesto Námestovo na základe § 6 ods. 1 zákona č. 369/1990 Zb. o obecnom zriadení v znení neskorších predpisov ( ďalej len zákon č. 369/1990 Zb. ) v spojení s § 4 ods. 3 písm. i) a ods. 5 písm. a) bodu 3. zákona č. 369/1990 Zb.

v y d á v a

**Všeobecne záväzné nariadenie č. 1/2021 o určení pravidiel času predaja v obchode a času prevádzky služieb**

**Článok I.**

**Úvodné ustanovenia**

1. Toto všeobecne záväzné nariadenie (ďalej len „nariadenie“) v súlade s plnením úloh mesta na úseku ochrany spotrebiteľa a utváraním podmienok na zásobovanie mesta určuje pre prevádzky obchodu a služieb nachádzajúce sa na území mesta pravidlá času predaja v obchode a pravidlá času prevádzky služieb.
2. Ostatné náležitosti súvisiace s právami a povinnosťami spotrebiteľov, výrobcov a predávajúcich, dovozcov a dodávateľov vrátane ich informačných povinností a označovanie výrobkov cenami ustanovuje osobitný predpis[[1]](#footnote-1)

**Článok II.**

**Pravidlá času predaja v obchode a času prevádzky služieb**

1. Všeobecný prevádzkový čas prevádzkarní obchodu a prevádzkarní služieb sa určuje na celom území mesta Námestovo v dňoch pondelok až nedeľa v časovom rozmedzí od 06.00 hod. do 22.00 hod., ak nie je v odseku 3 a v odseku 4 tohto článku ustanovené inak.
2. V rámci všeobecného prevádzkového času si podnikateľ sám stanoví prevádzkový čas pre každú prevádzkareň.
3. Všeobecný prevádzkový čas prevádzkarní obchodu a prevádzkarní služieb **v interiéri**, sa odchylne od odseku 1 tohto článku určuje v týchto prípadoch:
   1. v prevádzkarňach spojených s pohostinskou/reštauračnou činnosťou, predajom a podávaním alkoholických nápojov v obytnom území mesta a v ostatných územiach mesta s prevahou funkcie bývania, v časovom rozmedzí od 06.00 hod do 24.00 hod., okrem piatka, soboty a sviatku, kedy sa určuje od 06.00 do 02.00 hod. nasledujúceho dňa,
   2. v prevádzkarňach spojených s pohostinskou/reštauračnou činnosťou, predajom a podávaním alkoholických nápojov a v prevádzkarňach ktoré organizujú hudobné koncerty, diskotéky, tanečné zábavy a plesy, mimo obytného územia mesta a mimo ostatných území mesta s prevahou funkcie bývania, v časovom rozmedzí od 06.00 do 05.00 hod. nasledujúceho dňa,
   3. v prevádzkarňach poskytujúcich služby prechodného ubytovania s prevahou služieb ubytovania, s predajom tovaru a poskytujúcich služby na čerpacích staniciach pohonných látok, s predajom tovaru a poskytujúcich služby v obchodných domoch typu supermarket, s predajom tovaru – periodickej a neperiodickej tlače a tlačovín, s predajom liekov a zdravotníckych pomôcok a poskytujúcich služieb v zdravotníctve, je prevádzkový čas časovo neobmedzený.
4. Všeobecný prevádzkový čas v prípade zradenia prevádzky **v exteriéri** formou vonkajšieho posedenia/ terasy sa odchylne od odseku 1 tohto článku určuje v týchto prípadoch
5. v prevádzkarňach spojených s pohostinskou/reštauračnou činnosťou, predajom a podávaním alkoholických nápojov v obytnom území mesta a v ostatných územiach mesta s prevahou funkcie bývania, v časovom rozmedzí od 06.00 hod do 22.00 hod.,
6. v prevádzkarňach spojených s pohostinskou/reštauračnou činnosťou, predajom a podávaním alkoholických nápojov a v prevádzkarňach ktoré organizujú hudobné koncerty, diskotéky, tanečné zábavy, mimo obytného územia mesta a mimo ostatných území mesta s prevahou funkcie bývania, v nedeľu až vo štvrtok do 24.00 hod., v piatok a sobotu do 02.00 hod. nasledujúceho dňa.
7. Podnikateľ prispôsobí svoju činnosť tak, aby sa zákazníci nezdržiavali v prevádzke po uplynutí prevádzkového času.
8. V prípade, ak podnikateľ nemá pre prevádzkareň obchodu alebo prevádzkareň služieb stanovený prevádzkový čas v rozsahu všeobecného prevádzkového času určeného v článku II až IV. tohto nariadenia, je povinný v lehote 90 kalendárnych dní od dňa nadobudnutia účinnosti tohto nariadenia vykonať úpravu tohto prevádzkového času v súlade s týmto všeobecne záväzným nariadením.

**Článok III.**

**Záverečné ustanovenia**

1. Toto všeobecne záväzné nariadenie mesta Námestovo bolo schválené Mestským zastupiteľstvo dňa ................. uznesením č.....................
2. Toto všeobecne záväzné nariadenie nadobúda účinnosť dňa 01.08.2021.

....................................................

Milan Hubík

primátor mesta

**Dôvodová správa**

V zmysle § 4 odseku 5 písmena a) bodu 3. zákona o obecnom zriadení si mesto vo veciach územnej samosprávy ustanoví všeobecne záväzným nariadením pravidlá času predaja v obchode a času prevádzky služieb v meste.

Všeobecne záväzné nariadenie mesta Námestovo č. 2/2009 upravujúce pravidlá času predaja v obchode a času prevádzky služieb na území mesta Námestovo a pravidlá ochrany obyvateľstva pred hlukom a vibráciami bolo na základe protestu prokurátora Okresnej prokuratúry Mestským zastupiteľstvom zrušené nakoľko bolo v rozpore so zákonom.

Vzhľadom na to, že mesto Námestovo nemá k dnešnému dňu prijaté všeobecne záväzné nariadenie o určení pravidiel času predaja v obchode a času prevádzky služieb ako aj v vzhľadom na upozornenie prokurátora o absencii tohto VZN, ho predkladám Mestskému zastupiteľstvu na schválenie.

Spracovateľ: JUDr. Martin Panek

Predkladateľ: JUDr. Martin Panek

1. zákon č. 250/2007 Z. z. o ochrane spotrebiteľa a o zmene zákona Slovenskej národnej rady,

   zákon č. 372/1990 Zb. o priestupkoch v znení neskorších predpisov v jeho platnom znení,

   zákon č. 455/1991 Zb., o živnostenskom podnikaní. [↑](#footnote-ref-1)